Forutsetninger for å kunne trene:
· Lagene kan kun trene i de tidene de er tildelt. Det skal være tom bane før neste lag går innpå sitt tildelte område. Benytt inngangen til området laget har fått tildelt (A/B er nærmest klubbhuset, C/D motsatt). 
· Smittevernreglene må følges, se plakater som er hengt opp i anlegget.
· Alle foreldre og spillere må informeres om smittevernreglene før hver trening.
· Trenerne må bortvise de som er på banen, og ikke deltar på organisert trening. Dette vil bli fulgt opp av representanter fra Lillestrøm kommune som også blir informert om vårt opplegg.
· Fotballstyret vil også komme innom for å se at reglene følges. Lag som ikke følger reglene vil kunne miste sin treningstid.
· Dersom man bruker vester, må disse tas med hjem og vaskes av hver enkelt spiller.
· Det pålegges den enkelte trener/spiller og foresatt å sørge for at hygienetiltak ivaretas før og etter trening. 
· Garderober og toaletter er stengt for bruk, så oppmøte og avslutning må organiseres ute på banen. 
· Ved henting av utstyr, så er det kun EN voksen person som skal hente dette. Begrens også antall baller, kjegler osv, da treningsområdet er begrenset. 
· Garderobeanlegget skal ikke på noe tidspunkt stå ulåst.
· Det hviler et ekstra ansvar på trenerne med tanke på å ha tilstrekkelig antall voksne pr. spillere for å kunne gjennomføre treninger. (en voksen pr. fire spillere)
· Har man ikke tilstrekkelig antall voksne er et alternativ å dele opp spillergruppa.

· Idrettslag som tilrettelegger for aktivitet skal holde seg oppdatert på relevante anbefalinger fra offentlige helsemyndigheter, NIF og særforbund og tilrettelegge aktiviteten i samsvar med dette.
· Det skal ikke utøves idrettsaktivitet med mindre man er helt trygg på at aktiviteten ikke bidrar til økt smitterisiko og den kan utøves i samsvar med helsemyndighetenes anbefalinger. I motsatt fall, skal aktiviteten umiddelbart avbrytes.
Personer som ikke får delta i eller fysisk tilrettelegge for aktiviteter
· Personer som er smittet av korona, sitter i karantene eller som har symptomer på luftveisinfeksjon, som feber, sår hals, rennende nese, hoste eller nedsatt allmenntilstand.
· Personer som ikke følger de instruksjoner og retningslinjer idrettslaget gir for utøvelse av aktiviteten.
Ved tilrettelegging og utøvelse av aktivitet gjelder følgende:
· Det må sikres at deltakerne til enhver tid holder minst 2 meters avstand, og det ikke er mer enn 5 personer som deltar i en gruppe.
· Aktivitet med fysisk nærkontakt er ikke tillatt.
· Ved aktiviteter for barn og unge, skal det være en voksenperson til stede som kan sørge for at aktiviteten utøves i samsvar med anbefalinger fra offentlige helsemyndigheter.
· Det skal ikke brukes fellesgarderober/fellesdusjer.
· Deltakerne skal ikke dele utstyr der det er nødvendig med håndkontakt med utstyret (f.eks. baller, vester og annet relevant utstyr). 
· Det skal være gode hygienerutiner i forbindelse med aktiviteten. Den personlige hygienen må følges opp av den enkelte utøver/foreldre)
· Aktiviteten bør utøves på en forsiktig og skånsom måte for å unngå skader.
· Deltakerne bør oppfordres til å benytte alternativer til kollektivtransport i forbindelse med reise til og fra idrettsaktiviteten.

Det skal respekteres dersom trener/spiller/foresatte har betenkeligheter med å trene.


